Adresa: Rimski trg 46

81000 Podgorica Crna Gora

tel: +382 20 482 301

www.gov.me/mek



Broj:016-037/24-3637/2 01. novembar 2024. godine

Na osnovu člana 18 Zakona o upravnom postupku („Službeni list CG“, br. 56/14, 20/15, 40/16 i 37/17), člana 30 stav 1 Zakona o slobodnom pristupu informacijama („Službeni list CG“, br. 44/12 i 30/17), postupajući po zahtjevu Balkanske istraživačke mreže Crna Gora – Birn.me, iz Podgorice, zavedenom kod ovog Ministarstva pod brojem: 016-037/24-3637/1 od 08. avgusta 2024.godine, ministar ekonomskog razvoja, donosi

**R j e š e nj e**

**I USVAJA SE** zahtjev za slobodan pristup informacijama, podnosioca Balkanske istraživačke mreže Crna Gora – Birn.me, zaveden kod ovog Ministarstva pod brojem: 016-037/24-3637/1 od 08. avgusta 2024.godine i omogućuje se pristup informaciji, kao osnovan.

**II** Podnosiocu zahtjeva omogućuje se lični uvid u informacije, o čemu će biti sačinjen službeni zapisnik.

**III** Troškova postupka nije bilo.

**IV** Žalbaprotiv ovog rješenja ne odlaže njegovo izvršenje.

**O b r a z l o ž e nj e**

Balkanska istraživačka mreža Crne Gore – Birn.me, ul. Petra Dedića br.26 (Građanska kuća), Podgorica, obratila se sa zahtjevom za slobodan pristup informacijama, zavedenim kod ovog Ministarstva pod brojem: 016-037/3637/1 od 08. avgusta 2024.godine, i istim zatražila pristup slijedećim informacijama:

* Kopiji dokumentacije za sve podnijete zahtjeve za izdavanje dozvola za uvoz ili izvoz robe dvostruke namjene uključujući sertifikate krajnjih korisnika, sve odobrene zahtjeve za uvoz ili izvoz robe dvostruke namjene i to za period od 1. janura 2022. godine do 1. avgusta 2024. godine u sljedećim kategorijama prema Nacionalnoj kontrolnoj listi robe dvostruke namjene: -KATEGORIJA O., -NUKLEARNI MATERIJALI, POSTROJENJA I OPREMA, -KATEGORIJA 5., - TELEKOMUNIKACIJE I ”INFORMACIONA BEZBJEDNOST", - 6A005 g.
* Uvid u posljednja tri godišnja izvještaja Ministarstva o izdatim, odbijenim, oduzetim, izmijenjenim i dozvolama koje su prestala da važe, rješenjima o zabrani tranzita, kao i o realizaciji izdatih dozvola i o izdatim sertifikatima i potvrdama.

Postupajući po zahtjevu, ovo ministarstvo je utvrdilo da je Direkcija za spoljnu trgovinu i analize u Direktoratu za međunardonu saradnju, Evropske integracije i implementaciju EU fondova u posjedu traženih informacija, te je nakon uvida u predmetnu dokumentaciju utvrđeno da ne postoje zakonske pretpostavke za ograničavanje uvida u informaciju ili njen dio.

Shodno naprijed iznijetom, nakon telefonskog razgovora sa podnosiocem zahtjeva, podnosiocu se omogućuje lični uvid u predmetne informacije a isti će se obaviti, 21. novembra 2024. godine u 12h, u prostorijama Ministarstva ekonomskog razvoja, Rimski trg broj 46 Podgorica, o čemu će biti sačinjen službeni zapisnik.

Na osnovu naprijed iznijetog stekli su se uslovi za primjenu odredbe člana 30 stav 1 Zakona o slobodnom pristupu informacijama, kojom je između ostalog propisano da organ vlasti odlučuje rješenjem kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog shodno članu 30 Zakona o slobodnom pristupu informacijama, odlučeno je kao u dispozitivu rješenja.

**UPUTSTVO O PRAVNOJ ZAŠTITI:** Protiv ovog rješenja može se izjaviti žalba Savjetu Agencije za zaštitu ličnih podataka i slobodan pristup informacijama u roku od 15 dana od dana prijema rješenja, preko Ministarstva ekonomskog razvoja.

**MINISTAR**

**Nik Gjeloshaj**

Dostavljeno:

- Podnosiocu zahtjeva

- u spise predmeta

- a/a